અંગિકાનાં સાસુ સેવંતીબહેન તેને કહી રહ્યાં હતાં. દિવાળીનો માહોલ શહેરમાં શરૂ થઈ ચૂક્યો હતો. ચારે તરફ રોશનીનો ઝગમગાટ હતો ને વળી ફટાકડાનો અવાજ પણ વાતાવરણને જીવંત રાખી રહ્યો હતો. રાતના પણ જાણે દિવસ ઊગ્યો હોય તેવું લાગતું. .દિવાળીના આ તહેવારમાં દરેક ઘર રંગોળીથી રંગાયેલું હતું. આંગણે જયારે સરસ મજાના રંગો ભરેલી કૃતિ હોય, ત્યારે એ મકાન પણ ઘર બની જાય છે, નહિ..!! જ્યારથી સેવંતીબહેનના દીકરા આગમ્યનાં લગ્ન અંગિકા સાથે થયાં હતાં અને વહુ ઘરમાં આવી હતી, ત્યારથી તેમણે બધુંય અંગિકાને સોંપી દીધું હતું. લગ્ન કરીને જયારે તે સાસરે આવી, ત્યારે બીજા જ દિવસે સેવંતીબહેને અંગિકાને પોતાનામાં ઓરડામાં બોલાવેલી અને કહેલું: